Viareggio-ban, Észak-Toszkána területén született, 2004. július 16-ától 2006. július 12-éig volt az Olasz labdarúgó-válogatott szakvezetője, irányításával a csapat megnyerte a 2006-os labdarúgó-világbajnokságot. A győzelem után távozott a válogatott éléről, mert bevallása szerint elérte azt, amit a torna előtt célként tűzött ki maga elé, megvalósította azt, amit elvártak tőle és amire felkérték. Több ajánlatot is kapott, számtalan csapattal hozták összefüggésbe, de ő nem vállalt el semmilyen munkát, és jól megérdemelt szabadságára indult. A csalódást keltő 2008-as labdarúgó-Európa-bajnokság után szintén őt kérték fel a válogatott élére, és 2 év pihenő után ismét munkába állt. 2016 nyarától az olasz válogatott technikai igazgatója.